stanford-oval/wikipedia huggingface dataset:
La Nouvelle Revue Française

| --- | --- |

הגיליון הראשון של NRF ב-1 בפברואר 1909
 תדירות:  דו-ירחון
 סוגה:  מגזין ספרותי
 מו"ל:  הוצאת גלימאר 
 מייסד:  אנדרה ז'יד
 עורך ראשי:  מישל קרפי
 מנכ"ל:  אנטואן גלימאר
 תאריכי הופעה:  נובמבר 1908 – הווה (כ־116 שנים) 
 שפה:  צרפתית 
 מערכת:  פריז 
 מדינה:  צרפת 
 ISSN:  0029-4802, 2496-4980, 2645-159X
 www.lanrf.fr
 
La Nouvelle Revue Française - לה נובל רווי פראנסז או .N.R.F (בתרגום:כתב העת הצרפתי החדש) הוא מגזין לספרות המופיע בצרפת.
המגזין נוסד בשנת 1909 על ידי קבוצת אנשי ספרות, ביניהם אנדרה ז'יד, ז'אק קופו וז'אן שלומברז'ה (שלומברגר). בשנת 1911 הפך גסטון גלימאר לעורך של כתב העת והוא הקים בהמשך את ההוצאה לאור גלימאר. פרסום המגזין הופסק בימי מלחמת העולם הראשונה והוא חודש ב-1919.
מתחילת קיומו של המגזין הוא נהנה משיתוף הפעולה של סופרים ידועים כמו אנטול פראנס ופול בורז'ה. השפעת המגזין עלתה בתקופה שבין מלחמות העולם והוא הפך לעיתון הספרות המוביל, בעל תפקיד ייחודי, בזירת התרבות בצרפת. בראשו עמד תחילה המוציא לאור גלימאר ואחר כך למשך תקופה ארוכה הסופר ז'אן פולאן. בעמודי NRF פורסמו, בין היתר, כתביו הראשונים של אנדרה מאלרו וז'אן פול סארטר.
ב-1940 טוהר NRF מכותביו היהודים והקומוניסטים. במרבית שנות הכיבוש הגרמני בשנים 1940–1943 בראש המגזין עמד פייר דרייה לה רושל, חבר של פולאן, שהפך בעשור האחרון למעריץ של המשטרים הטוטליטריים. הוא התפטר ב-1943 וגלימאר החליט שלא לפרסם זמנית את המגזין. בסוף ימי כיבוש צרפת על ידי גרמניה הנאצית הפנו אנדרה ז'יד והגנרל דה גול את תמיכתם המפורשת למגזין "L'Arche" (ל'ארש = הקשת) שהחליף את תפקידו של N.R.F באלג'יריה הצרפתית שהייתה השטח הצרפתי הראשון ששוחרר על ידי בעלות הברית - "צרפת החופשית". המגזין "ל'ארש" נוסד על ידי ז'אן אמרוש והעורך שלו היה אדמון שארלו והוא התפרסם בין השנים -1944–1947 . בשנות הכיבוש הפכו מונטריאול, טאנג'ר ואלג'יר למרכזי הספרות הצרפתית החופשית במקום פריז.
אחרי שחרור צרפת כולה, 1944 אסר השלטון הדמוקרטי המחודש על פרסום המגזין בגין שיתוף הפעולה עם הנאצים. הוא נפתח שוב בעריכת ז'אן פולאן בשנת 1953 כשהוא נקרא בהתחלה "La Nouvelle Nouvelle Revue Française" ("לה נובל נובל רווי פראנסז"), כלומר "כתב העת הצרפתי החדש החדש ".בינואר 1959 חזר המגזין לשמו הרגיל - NRF - "הכתב העת הצרפתי החדש". אולם שיתוף
הפעולה של פולאן עם ארלאן בעיתון התערער.
NRF היה למשך שנים רבות ירחון אולם לתקופה היה הפך לרבעון, ואחרי 2015 מופיע כדו-ירחון.
מנהליו

1908 - אז'ן מונפור (Monfort) (גיליון אחד)
1909–1914: אנדרה ז'יד
הפסקה בימי מלחמת העולם הראשונה
1919–1925: ז'אק ריווייר
1925–1940: גסטון גלימאר, אחר כך ז'אן פולאן (Paulhan)
1940–1943: פייר דרייה לה רושל
(1944-1953) נסגר בגלל שיתוף הפעולה עם הנאצים
1953–1968: ז'אן פולאן ומרסל ארלאן (Arland)
1968–1977: מרסל ארלאן
1977–1987: ז'ורז' למבריקס
1987–1996: ז'אק רדא (Réda)
1996–1999: ברטאן ויזאז'
1999–2010: מישל ברודו (Braudeau)
2011- 2014: אנטואן גלימאר, פיליפ פורסט וסטפאן אודגי
החל מ-2014: מישל קרפי (Crépu)
מבחר כותבים

עם המחברים שפרסמו ב-NRF נמנו כמה מחשובי הכותבים של המאה ה-20:גיום אפולינר, סן-ג'ון פרס, לואי אראגון, גבריאל בונור, ז'אן קלר, פול קלודל, רנה קליסקי, רובר דסנוס, מישל דאון, קלוד אסטבן, אנדרה ז'יד, ז'אן גרוז'אן, ולרי לארבו, ז'אן-מארי גוסטב לה קלזיו, רוז'ה מרטן די גאר, קנזאבורו אואה, ז'אן פולאן, פרנסיס פונז', מרסל פרוסט, אנטואן דה סנט-אכזופרי, ז'אק ריווייר, רומן רולאן, אנדרה סוארס, אלבר טיבודה, פול ואלרי, פייר דרייה לה רושל, ז'אן-פול סארטר, ז'ול סופרוויאל, אנרי בוייה ואחרים .
עם הסופרים העכשוויים שכתביהם הופיעו במגזין ניתן למנות את: ז'אן רבול, פול גרווייאק, מוריאל ברברי, ז'אק שסקס, מוריס דנטק, מארי נדיאיי ואחרים.
Janet Remixed

Janet Remixed (מעוצב: janet. Remixed) הוא אלבום הרמיקסים השני של הזמרת-יוצרת האמריקאית, ג'נט ג'קסון, אשר יצא לאור על ידי חברת התקליטים ויריג'ין רקורדס ב-13 במרץ 1995. אלבום רמיקסים זה יוצא שמונה שנים לאחר צאת אלבום הרמיקסים הראשון של ג'קסון, Control: The Remixes.
עם יציאתו נכנס אלבום הרמיקסים אל המקום ה-15 במצעד האלבומים הבריטי.
רקע

אלבום הרמיקסים יצא על גבי תקליטור רגיל שלווה עם שני סינגלי בי-סייד המכיל שני שירים חדשים: "And On and On" כאשר האיי-סייד שלו היה השיר "Any Time, Any Place" והשיר "s'70 Love Groove" אשר הבי-סייד שלו לווה ברמיקסים מהאלבום.
בנוסף לגרסה הרגילה של האלבום שיצאה על גבי תקליטור, לאלבום יצאה גרסת תקליט וגרסת קלטת שמע מיוחדת שכלל ביחד עם האלבום שיר בשם "One More Chance" כאשר האיי-סייד שלו הוא השיר "If". בדומה לאלבום הרמיקסים הקודם שלה, גם אלבום זה לא הופץ בארצות הברית.
רשימת רצועות

| Janet Remixed> מס' | Janet Remixed> שם | Janet Remixed> משך | Janet Remixed>  | Janet Remixed>  | Janet Remixed>  | Janet Remixed>  | Janet Remixed>  | Janet Remixed>  | Janet Remixed>  |
| --- | --- | --- | --- | --- | --- | --- | --- | --- | --- |
| 1. | That's the Way Love Goes  | 6:24 |  |  |  |  |  |  |  |
| 2. | I  | 7:10 |  |  |  |  |  |  |  |
| 3. | Because of Love  | 6:41 |  |  |  |  |  |  |  |
| 4. | And On and On  | 4:50 |  |  |  |  |  |  |  |
| 5. | Throb  | 8:59 |  |  |  |  |  |  |  |
| 6. | You Want This  | 9:51 |  |  |  |  |  |  |  |
| 7. | Any Time, Any Place  | 8:18 |  |  |  |  |  |  |  |
| 8. | Where Are You Noe  | 5:22 |  |  |  |  |  |  |  |
| 9. | 70's Love Groove  | 5:47 |  |  |  |  |  |  |  |
| 10. | What'll I Do  | 4:20 |  |  |  |  |  |  |  |
| 11. | Any Time, Any Place (R. Kelly Remix)  | 5:11 |  |  |  |  |  |  |  |
| משך כולל: | משך כולל: | 72:53 |  |  |  |  |  |  |  |
מיקומי שיא

|   ‏‏‏  מצעדים ודירוגים (1995)> מדינה |   ‏‏‏  מצעדים ודירוגים (1995)> מצעד |   ‏‏‏  מצעדים ודירוגים (1995)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 22 |
|  אוסטרליה | מצעד האלבומים האוסטרלי | 64 |
|  גרמניה | GfK – טופ 100 | 26 |
|  דנמרק | היטליסטן | 26 |
|  הולנד | מצעד 100 האלבומים ההולנדיים | 27 |
|  הממלכה המאוחדת | מצעד האלבומים הבריטי | 15 |
|  ולוניה | אולטראטופ 40 | 16 |
|  יפן | אוריקון | 61 |
|  שוודיה | סוורייטופליסטן | 39 |
|  שווייץ | המצעד השווייצרי | 21 |
Don't Go (שיר של סקרילקס, ג'סטין ביבר ודון טוליבר)

ערך זה עוסק בשיר של סקרילקס ג'סטין ביבר ודון טוליבר. אם התכוונתם לסינגל של להקת יאזו משנת 1982, ראו .
Don't Go (בעברית: אל תלכי) הוא שיר של המפיק המוזיקלי האמריקאי סקרילקס, שהוקלט בשיתוף פעולה עם הזמר-יוצר הקנדי ג'סטין ביבר והראפר האמריקאי דון טוליבר.
השיר, שיצא ב-20 באוגוסט 2021, נכתב בידי סקרילקס, ג'סטין ביבר, דון טוליבר, ג'ייסון בויד (אנ') וטיישין תומפסון (אנ') והופק בידי Harv (אנ') וסקרילקס.
רקע

במהלך ריאיון, כשדיבר על "Don't Go", אמר סקרילקס:
השיר הוא תרכובת יפיפיה של אנרגיה המשתלבת יחד. עם כל כל 100 אנשים המאזינים לו, אני מקווה שישנם 100 פרשנויות שונות.
השיר היה אמור לצאת במקור כחלק מאלבום האולפן השישי של ביבר, Justice (2021), אך בסופו של דבר לא היה מוכן בזמן לעריכה הסופית של האלבום, מה שהוביל לכך שהשיר יצא מאוחר יותר כסינגל בפני עצמו.
הפצה

"Don't Go" הוא שיר בסגנון אר אנד בי ועם יציאתו ב-2 במרץ 2010, נכנס היישר לעשיריה הראשונה במצעדים בניו זילנד, הולנד ויפן, ולעשרים שירים המובילים באוסטרליה.
נכון לשנת 2022 מונה סרטון השיר ביוטיוב כ-29,089,299 צפיות.
משתתפים

סקרילקס – הפקה, כתיבה
ג'סטין ביבר - שירה, כתיבה
דון טוליבר – שירה, כתיבה
Harv (אנ') – הפקה, כתיבה, גיטרה
ג'ייסון בויד (אנ') - כתיבה
טיישין תומפסון (אנ') – כתיבה
אלדא - כתיבה
קרלטון מקדואל ג'וניור - כתיבה, גיטרה
ג'ורדן דאגלס - כתיבה
דרו גולד – כתיבה, הקלטות
ג'וש גודווין - הפקה ווקאלית, הקלטה
דרק "206Derek" אנדרסון – הקלטה
Dhamari Trice Hanson "Dusjni" - הפקת גיטרה
מני מרוקין – ערבוב
מייק בוזי - מאסטרינג
וידאו קליפ

הווידאו קליפ הנלווה לשיר, בוים על ידי סלומון ליגטלם, והועלה לערוץ היוטיוב של סקרילקס בשידור חי ב-20 באוגוסט 2021. בקליפ נראים ביבר ודון טוליבר שרים ורוקדים במוזיאון לאמנות המציג אמנויות הקשורות אליהם, ולקראת סוף הסרטון דמויותיהם הופכות לדמויות מזהב.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 12 |  |
|  אירלנד | מצעד הסינגלים האירי | 55 |  |
|  ארצות הברית | בילבורד הוט 100 | 24 |  |
|  דרום אפריקה | אנטרטיינמנט מוניטורינג אפריקה | 87 |  |
|  הולנד | מצעד 40 הסינגלים ההולנדיים | 3 |  |
|  הונגריה | Rádiós Top 40 | 40 |  |
|  הממלכה המאוחדת | מצעד הסינגלים הבריטי | 56 |  |
|  יפן | יפן הוט 100 | 10 |  |
|  ניו זילנד | המצעד הניו זילנדי הרשמי | 7 |  |
|  פורטוגל | מצעד הסינגלים הפורטוגזי | 174 |  |
|  קנדה | קנדה הוט 100 | 32 |  |
|  רומניה | מצעד השירים הרומני | 91 |  |
|  שוודיה | סוורייטופליסטן | 67 |  |
|  שווייץ | המצעד השווייצרי | 98 |  |
Don't Let Me Be Misunderstood

| --- | --- |
 סינגל בביצוע נינה סימון
 מתוך האלבום Broadway, Blues, Ballads
 יצא לאור:  1964
 פורמט:  תקליט
 תאריך הקלטה:  פיליפס
 סוגה:  בלוז, ג'אז
 שפה:  אנגלית 
 כתיבה:  בני בנג'מין, הוראס אוט, סול מרקוס
 לחן:  Horace Ott, Bennie Benjamin, Sol Marcus 
 גרסאות כיסוי:  אלביס קוסטלו, The Animals, Santa Esmeralda
 
"Don't Let Me Be Misunderstood" הוא שיר שכתבו בני בנג'מין, הוראס אוט וסול מרקוס עבור הזמרת-יוצרת והפסנתרנית האמריקנית נינה סימון, שהקליטה את הגרסה הראשונה בשנת 1964.
השיר זכה לגרסאות כיסוי רבות ובוצע על ידי אמנים רבים, ובראשם להקת The Animals, שגרסת הבלוז רוק של השיר הפכה ללהיט בין-לאומי בשנת 1965.
גרסת הדיסקו משנת 1977, שבוצעה על ידי הרכב הדיסקו Santa Esmeralda הייתה אף היא להיט, בעוד שגרסת הכיסוי של מוזיקאי הגל החדש אלביס קוסטלו מ-1986 זכתה להצלחה רבה באיים הבריטיים.
המקור של נינה סימון

המלחין והמעבד הוראס אוט כתב מילות הלחן והמקהלה לאחר מריבה עם חברתו (ואשתו לעתיד), גלוריה קולדוול. לאחר מכן הביא אוט את היצירה לשותפיו לכתיבה בני בנג'מין וסול מרקוס כדי שישלימו את הגרסה והעיבוד.
כשהגיע הזמן לרשום את הזכויות על השיר, נוצרו חילוקי דעות בין נציגיו של אוט (BMI) ובין האגודה האמריקאית למלחינים, מחברים ומוציאים לאור (ASCAP - שייצגו את בנימין ומרקוס), כך שאוט רשם את שמה של גלוריה קלדוול במקום שמו על הקרדיטים והזכויות.
שיר זה היה אחד מחמישה שירים, שנכתבו על ידי בנימין ומרקוס לאלבומה של נינה סימון ב-1964 "Broadway-Blues-Ballads". השיר מתחיל בקצב איטי מאוד בנגינת הנבל ועם אלמנטים תזמורתיים אחרים כולל מקהלת רקע, המופיעה מספר פעמים. נינה סימון שרה אותו בסגנון הייחודי שלה.
לגרסתם של כמה כותבים, גרסה זו של "Don't Let Me Be Misunderstood" סימלה את הסאבטקסט של התנועה האפרו-אמריקאית לזכויות האזרח, שאפיינה חלק ניכר מעבודותיה של סימון באותה תקופה; בעוד שאחרים ראו זאת כגרסה אישית יותר, שיר, שהדגים בצורה הטובה ביותר את מהלך חייה של נינה סימון.
הגרסה של The Animals (להקת "החיות")

סולן להקת החיות, אריק ברדון, אמר מאוחר יותר על השיר, "הוא מעולם לא נחשב לחומר פופ, אבל איכשהו זה עבר אלינו והתאהבנו בו מיד". השיר הוקלט בנובמבר 1964. הלהקה והשיר הפכו ללהיט בינלאומי בתחילת 1965 והשיר עלה למקום השלישי במצעד הסינגלים הבריטי, מספר 15 בבילבורד הוט 100 (מצעד הפזמונים השבועי האמריקאי), ומספר 4 במצעד הפזמונים בקנדה. סינגל זה דורג על ידי המגזין רולינג סטון במקום ה-322 ברשימת 500 השירים הגדולים בכל הזמנים. בפסטיבל South by Southwest בשנת 2012, ברוס ספרינגסטין ייחס לשיר השראה לריף בשירו "Badlands".
הגרסה של הרכב Santa Esmeralda

גרסת דיסקו לשיר הוא ביצועה של להקת Santa Esmeralda, שלקחה את העיבוד של "החיות" והוסיפה לו כמה מקצבי דיסקו, פלמנקו ואלמנטים אחרים של קצב וקישוט לטיני, ביצוע זה הפך גם הוא ללהיט בסוף שנות השבעים. הגרסה שלהם לשיר שוחררה לראשונה בקיץ 1977 כאפוס של 16 דקות, שתפס צד שלם של אלבומם "Don't Let Me Be Misunderstood", אשר זכה לתפוצה עולמית גדולה יותר בזכות הלייבל שלהם באותה תקופה, קזבלנקה רקורדס.
רמיקס המועדונים של תקליטי ה-12 אינץ' שהיה פופולרי ביותר, הגיע למקום הראשון במצעד השירי הדאנס קלאב של בילבורד בארצות הברית ובכמה מדינות באירופה. כמו כן, הגיע הסינגל למקום ה-4 במצעד להיטי מועדוני ה"דאנס דיסקו".
חלקים אינסטרומנטליים של גרסה זו הושמעו בסרטו של קוונטין טרנטינו משנת 2003 "להרוג את ביל": (חלק ראשון), במהלך הקרב האחרון בין "הכלה" לאו-רן אישיאי.
הגרסה של אלביס קוסטלו

מוזיקאי הגל החדש הבריטי אלביס קוסטלו, ביצע גרסת כיסוי לשיר באלבומו King of America משנת 1986 בחברת הפקת התקליטים" "The Costello Show".
השיר היה תוספת מאוחרת לאלבום; קוסטלו התכוון במקור להקליט את שירו "I Hope You're Happy Now", אך בעיות בגרון במהלך סיום ההקלטות מנעו ממנו לעשות זאת. בניגוד לרצונו של קוסטלו, חברת התקליטים האמריקאית שלו, קולומביה, התעקשה להוציא את השיר כסינגל הראשון של האלבום "King of America. הסינגל הגיע למקום ה-33 בבריטניה ולמספר 22 באירלנד, אך לא הופיע במצעד בארצות הברית. מרטין צ'ילטון מ"דיילי טלגרף" דירג את השיר כשירו ה-26 הטוב ביותר של קוסטלו מתוך 40.
גרסאות נוספות

אתר האינטרנט לחדשות בתחום המוזיקה, Stereogum סקר גרסאות כיסוי לשיר בשנת 2015, כולל ביצועים של ג'ו קוקר, קט סטיבנס (יוסוף אסלאם) ולנה דל ריי.
גרסתו של קוקר באלבום שלו With a Little Help from My Friends היא "קריאת רוק של שנות ה-60, [...] גם אם היא מוותרת על פתיחת העוגב שהחיות ביצעו, יש בגרסה סולו עוגב גדול וגיטרת בלוז בפתיחה".
קט סטיבנס התאסלם ושינה את שמו ליוסוף אסלאם; כשחזר למוזיקה פופולרית, הוא הקליט רמז למחלוקות בחייו באמצעות שיר זה כפי שהופיע באלבומו An Other Cup משנת 2006.
דל ריי הפכה את השיר לגרסת "פופ ארט" באלבומה Honeymoon‏.
ב-1995 ביצע הזמר ירמי קפלן חלק מהשיר הזה בפרסומת לחברת "כיתן" בהשתתפות ענת עצמון ומאור כהן.
הערות שוליים

1 2  Hilton Valentine Official Website Stories, www.hiltonvalentine.com
↑  Eugene Register-Guard - חיפוש בארכיונים באמצעות חדשות Google, באתר news.google.com
↑  Songwriter, arranger Horace Ott - www.fyicomminc.com, www.fyicomminc.com
↑  Nina Simone: Break down & let it all hang out by Sylvia Hampton with, The Independent, ‏2013-10-28 (באנגלית)
↑  Nina Simone – Don't Let Me Be Misunderstood, נבדק ב-2021-10-02
↑  The Animals – The Complete Animals (2010, CD) (באנגלית), נבדק ב-2021-10-02
↑  Library and Archives Canada, Image : RPM Weekly, www.bac-lac.gc.ca, ‏2013-07-17
↑  Rolling Stone, Rolling Stone, 500 Greatest Songs of All Time, Rolling Stone, ‏2003-12-11 (באנגלית אמריקאית)
↑  "Bruce Springsteen's SXSW 2012 Keynote Speech". NPR.org (באנגלית). נבדק ב-2021-10-02.
↑  Santa Esmeralda – Don't Let Me Be Misunderstood (1977, Vinyl) (באנגלית), נבדק ב-2021-10-02
↑  Santa Esmeralda, IMDb
↑  Don't Let Me Be Misunderstood - The Elvis Costello Wiki, www.elviscostello.info
↑  "Elvis Costello's 40 best songs". The Telegraph (באנגלית בריטית). 2015-08-26. ISSN 0307-1235. נבדק ב-2021-10-02.
1 2  21 Covers Of "Don’t Let Me Be Misunderstood," Rated, Stereogum, ‏2015-09-23 (באנגלית)
| --- | --- |
בקרת זהויות :  MusicBrainz work: be6bc1bb-44df-3d9e-a26a-e1be5b30ea9f
NPR

| --- | --- |

הלוגו של רשת NPR
 פרטי התחנה
 סוג:  שידור ציבורי
 שפה:  אנגלית
 מדינה:  ארצות הברית ארצות הברית
 תקופת הפעילות:  מ-26 בפברואר 1970 
 מנכ"ל:  John Lansing 
 www.npr.org
 
מטה NPR בוושינגטון
NPR‏ (National Public Radio) היא רשת הרדיו הציבורית של ארצות הברית, מלכ"ר שבסיסו בוושינגטון אשר פועל דרך 797 תחנות מקומיות ברחבי ארצות הברית. עלויות התפעול של הרשת מתבססות בעיקר על תרומות מארגונים, מעסקים ומאנשים פרטיים.
הרשת נוסדה בשנת 1970 בעקבות חקיקת "חוק השידור הציבורי של שנת 1967" ("Public Broadcasting Act") אשר הוביל להקמת קואופרטיב של תחנות רדיו שאינן מסחריות במקום רשת הרדיו החינוכית שפעלה בשנים הקודמות.
תחנות הרדיו המקומיות החברות ברשת NPR אינן נדרשות לשדר את כל התוכניות אותן NPR מפיקה, ולרוב הן משדרות תכנים שהופקו על ידי גורמים רבים ושונים.
הרשת מפיקה ומפיצה תוכני חדשות ותרבות שונים. תוכניות הדגל של רשת NPR הן התוכנית "Morning Edition" (מהדורת חדשות הבוקר של הרשת) והתוכנית "All Things Considered" (מהדורת חדשות הצהריים של הרשת) אשר משודרות כמעט בכל התחנות המקומיות החברות ברשת NPR.
תוכני הרשת זמינים להורדה בחינם גם ברשת האינטרנט, ברשתות הסלולר, ובפודקאסטים.
תוכניות

להן רשימה חלקית של תכנים בולטים המופקים ו/או מופצים על ידי רשת NPR:
תוכניות רדיו המופקות באולפני NPR בוושינגטון ובלוס אנג'לס:
Morning Edition - מהדורת חדשות הבוקר בהנחיית סטיב אינסקיפ ורנה מונטאגני.
Weekend Edition Saturday - גרסת יום שבת של התוכנית "Morning Edition" בהנחיית סקוט סיימון.
Weekend Edition Sunday - גרסת יום ראשון של התוכנית "Morning Edition" בהנחיית ליאן הנסן.
All Things Considered - מהדורת חדשות הצהריים בהנחיית רוברט סיגל, מישל נוריס ומליסה בלוק.
Weekend All Things Considered - גרסת סוף השבוע של התוכנית "All Things Considered".
Talk of the Nation - תוכנית אקטואליה בהשתתפות המאזינים בהנחיית ניל קונאן.
Science Friday - גרסת יום שישי של התוכנית "Talk of the Nation" אשר עוסקת בנושאים הקשורים למדע בלבד בהנחיית איירה פלאטו.
Tell Me More - תוכנית אקטואליה/ראיונות בהנחיית מישל מרטין.
Wait Wait Don't Tell Me - חידון אקטואליה הומוריסטי בהנחיית פיטר סגל.
A Way With Words - תוכנית העוסקת בשפה האנגלית בהנחיית מרתה בארנט וגרנט בארט.
All Songs Considered - פודקאסט העוסק במוזיקה בהנחיית בוב בויילן.
Thistle and Shamrock - תוכנית העוסקת במוזיקה קלטית בהנחיית פיונה ריצ'י.
תוכניות רדיו המופקות על ידי גורמים אחרים ומופצות על ידי NPR:
Car Talk - תוכנית ייעוץ לתיקון הרכב בהשתתפות המאזינים בהנחיית טום מאגליאוזי וריי מאגליאוזי.
Fresh Air - תוכנית אירוח בה מתקיימים ראיונות עם סלבריטאים ומוצגים ביקורות על תוכני בידור.
Latino USA - תוכנית שבועית באורך שעה וחצי על סוגיות הנוגעות לקהילה הלטינית בהנחיית מריה הינוג'וסה.
On the Media - תוכנית שבועית על עיתונות, אינטרנט וחופש הביטוי.
Mountain Stage - תוכנית מוזיקלית המציגה מוזיקה מגוונת, מהמסורתית ועד המודרנית בהנחיית לארי גרוס (אנ') (1983 - 2021) ולאחר מכן קתי מאטיאה (אנ') (החל מ-2021)
ראו גם

שידור ציבורי
Ego (שיר של אלה אייר)

"Ego" (בעברית: אגו) הוא סינגל של הזמרת-יוצרת הבריטית אלה אייר, בשיתוף פעולה עם המפיק המוזיקלי האמריקאי, טיי דולה סיין, שיצא לאור על ידי וירג'ין EMI רקורדס, ב-11 באוגוסט 2017.
נכון לפברואר 2022, השיר הושמע למעלה מ-6.8 מיליון פעמים בספוטיפיי.
וידאו קליפ

הווידאו קליפ של הסינגל הועלה לחשבון היוטיוב של אלה אייר ב-4 בספטמבר 2017. נכון לפברואר 2022, הווידאו קליפ נצפה למעלה מ-1.2 מיליון פעמים.
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 67 |  |
|  סקוטלנד | מצעד הסינגלים הסקוטי | 33 |  |
|  שוודיה | סוורייטופליסטן | 1 |  |
היסטוריית יציאות לאור

| אזור | תאריך | פורמט | חברת תקליטים |
| --- | --- | --- | --- |
| הממלכה המאוחדת | 11 באוגוסט 2017 | הורדה דיגיטלית, הזרמת מוזיקה | וירג'ין EMI רקורדס |
הערות שוליים

↑  "Ego (feat. Ty Dolla $ign) - Single by Ella Eyre on Apple Music". iTunes Store. ארכיון מ-2019-06-05. נבדק ב-19 בינואר 2020. {{cite web}}:  (עזרה)
↑  Ego (feat. Ty Dolla $ign), 2017-08-11, ארכיון מ-2020-02-09, נבדק ב-2022-02-15
↑  "Ella Eyre - Ego ft. Ty Dolla $ign". ארכיון מ-2022-02-09. נבדק ב-19 בינואר 2020. {{cite web}}:  (עזרה)
↑  "Ella Eyre Lives In A Barbie World In The Amazing 'Ego' Video". MTV UK. 4 בספטמבר 2019. ארכיון מ-2022-02-15. נבדק ב-19 בינואר 2020. {{cite web}}:  (עזרה)
| --- | --- |
בקרת זהויות :  MusicBrainz release group: 89638388-a390-427e-b52f-9a796df98295
I.S.A.

I.S.A. הוא שרת חומת-אש מתוצרת חברת מיקרוסופט. פירוש השם הוא Internet Security and Acceleration, מכיוון שהמוצר כולל גם רכיבי אבטחה (חומת אש) וגם רכיבי האצת-גלישה (פרוקסי). המוצר בגרסתו הראשונה יצא לשוק בתחילת שנת 1997 כאשר הוא כולל רכיבי האצת-גלישה בלבד ושמו המסחרי היה Microsoft Proxy Server. טכנולוגיית ההאצה מבוססת על פרוטוקול האצה רב עצמה בשם CARP שפיתחה החברה.
בסוף שנת 2000 יצאה לשוק גרסתו השלישית של המוצר, שכללה גם רכיבי אבטחה, ואז גם נטבע השם I.S.A. שנשאר עם המוצר עד היום. כיום משווק המוצר בגרסתו החמישית I.S.A. Server 2006 והגרסאות הבאות נמצאות בשלבי פיתוח.
הפיתוח של המוצר כבר מראשיתו נעשה במרכז הפיתוח של החברה בחיפה. בשנת 2006 רכשה מיקרוסופט את חברת ההזנק הישראלית Whale Communications, במטרה לשלב את טכנולוגיית הגישה המאובטחת שלה במוצרי האבטחה של מיקרוסופט.
מבחינה מסחרית, ISA על שלל גרסאותיו נמכר במאות מיליוני דולרים, אך במובנים מסוימים נופל ביכולותיו בהשוואה למוצרי אבטחה מבית צ'קפוינט או סיסקו. מעט חברות משתמשות במוצר כפתרון חומת אש עצמאי, אך חברות רבות משלבות את ISA עם מוצרי אבטחה אחרים בתצורות "גב-אל-גב" שונות או כפתרון האצת-גלישה בלבד.
I.S.A. Server 2006 היא הגרסה הנוכחית של המוצר, שיצאה לשוק ברבעון השני של שנת 2006 ופותחה במרכז הפיתוח של מיקרוסופט בחיפה בראשותו של אבי נתן. שרת ISA 2006 מתוכנן לפעול על מערכת ההפעלה חלונות 2003 וחלונות 2003 R2, אך לא על חלונות 2000. הפיתוח של המוצר כולל גם תאימות לשרת חלונות 2008 (לונגהורן) אך מכיוון ששרת זה לא יצא לשוק עד שחרור המוצר, הוא אינו כולל תמיכה רשמית בו בשלב זה. שרת ISA 2006 הוא שרת חומת אש הכולל יכולות Stateful Inspection בכל שכבות הרשת, חיבור מאובטח מרחוק בטכנולוגיית VPN, האצת גלישה באמצעות מטמון קדמי ואחורי ותמיכה בתצורות אשכול מגוונות. המוצר כולל שיפורים משמעותיים ביחס לגרסאות הקודמות,
הערות שוליים

↑  עפרה ברון, ביל גייטס רוכש עוד חברה ישראלית, באתר nrg, באתר nrg מעריב, 18 במאי 2006
↑  דיון בפורום אודות ISA
↑  דיון נוסף בפורום אודות ISA
MG 1

| --- | --- |

 מאפיינים כלליים
 יצרן:  MG
 שנות ייצור:  2021–הווה
 הרכבה:  הרפובליקה העממית של סין הרפובליקה העממית של סין
 סיווג:  מכונית קומפקטית
 מרכב:  קרוסאובר בעלת חמש דלתות
 פלטפורמה:  SIGMA
 אורך:  4,579 מ"מ
 רוחב:  4,579 מ"מ
 גובה:  1,617 מ"מ
 בסיס גלגלים:  2,670 מ"מ
 מפרט טכני
 מנוע:  מנוע בנזין 1.5 ליטר טורבו המספק 184 כ"ס
 הילוכים:  תיבת הילוכים דו-מצמדית בעלת שבעה הילוכים
MG 1 (באנגלית: MG One) היא מכונית קומפקטית במרכב קרוסאובר, בעלת חמישה מקומות ישיבה, שמיוצרת על ידי MG משנת 2021. היא נחשפה ב-30 ביולי 2021.
מפרט טכני

היא משווקת עם מנוע בנזין בנפח 1.5 ליטר טורבו המספק 184 כ"ס. תיבת הילוכים דו-מצמדית בעלת שבעה הילוכים. המנוע בגרסת הנעה קדמית.
גלריה

מבט קדמי
מבט אחורי
מבט לצד
הערות שוליים

↑  MG One teased, CarExpert (באנגלית)
↑  HT Auto Desk, MG One mid-size SUV revealed in two hues ahead of global debut, Hindustan Times Auto News, ‏29 ביולי 2021 (באנגלית)
↑  【图】造型时尚/全新架构打造 MG ONE正式亮相_汽车之家, www.autohome.com.cn
ISO 20000

ISO 20000 הוא תקן שנקבע על ידי ארגון התקינה הבינלאומי לצורך בחינת את איכות תהליכי העבודה ב-IT, ולספק אישור ליישום מלא של תהליכי מתודת ITIL בארגון.
התקן בוחן עד כמה ה-IT מנהל נכון את השירותים שהוא נותן לארגון, ועד כמה הוא מספק את הצרכים העסקיים של הארגון, במסגרת המשאבים שהוסכמו. התקן בוחן האם ה-IT מספק שירות מקצועי, יעיל, חסכוני, והאם הסיכונים התפעוליים מנוהלים כראוי.
התקן מכיל 172 דרישות, שבוחנות את תהליכי העבודה הנדרשים מ-IT ממוקד שירות, ואת הקשרים בין יחידות ה-IT השונות. 172 דרישות אלה מכסות את כלל תהליכי העבודה נחוצים ל-IT שבנוי "נכון" מבחינת הסיוע לעשיית העסקים של הארגון. עמידה בכל 172 הדרישות, ובכל יחידות ה-IT, תזכה את הארגון בהסמכה "מתאים לתקן ISO 20000". התקן עצמו אינו מסביר מדוע נדרשת העמידה בכל ההגדרות, ואינו מסביר כיצד על הארגון להיערך ליישום "ניהול השירות". לצורך כך חייב הארגון לאמץ את תהליכי העבודה של מתודת ITIL.
בישראל הבחינה להתאמה לתקן ISO 20000 מתבצעת על ידי מכון התקנים הישראלי.
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
MGM-52 Lance

| --- | --- |

 מידע בסיסי
 ייעוד:  טיל קרקע-קרקע
 ארץ ייצור:  ארצות הברית ארצות הברית
 יצרן:  Ling-Temco-Vought
 תקופת השירות:  1972–הווה (כ־52 שנים) 
 פלטפורמת שיגור:  נגמ"ש M752
 מאפיינים כלליים
 הנעה:  מנוע דלק נוזלי
 משקל:  1,290 ק"ג
 ממדים
 אורך:  6.1 מטרים
 קוטר:  560 מ"מ
 ביצועים
 מהירות:  3 מאך
 טווח:  עד 120 ק"מ עם רש"ק גרעיני   עד 90 ק"מ עם רש"ק מצרר   עד 75 ק"מ עם רש"ק נפיץ (/אחוד)
 ראש קרב והנחיה
 ראש קרבי:  גרעיני, מצרר ונפיץ
 הנחיה:  מערכת ניווט אינרציאלית 
 
"מנפץ" צה"לי בבית התותחן בזכרון יעקב
MGM-52 Lance (לאנס) הוא טיל קרקע-קרקע (טיל בליסטי טקטי) המונע בדלק נוזלי מתוצרת ארצות הברית.
הלאנס הוא טיל שנועד לפגוע במטרות אסטרטגיות בעורף האויב ולשם כך צויד בראש קרב גרעיני, בשלב מאוחר יותר פותחו ראשי קרב קונבנציונלים עבור הטיל ותוכנן להשתמש בו למתן סיוע ארטילרי לכוחות הקרקע. כינויו בצה"ל היה ה"מנפץ".